fr hu hu hu hu hu hu hu hu hu hu en hu hu hu hu hu en hu hu en hu hu zh hu ms hu sv hu hu hu es en en hu hu en hu hu hu en hu hu hu hu hu hu hu hu hu hu hu hu hu en hu hu hu hu hu ca hu en en en en en en en hu hu hu hu hu hu hu en hu hu hu hu hu hu hu hu hu hu hu
Carl David Anderson – Wikipédia
Carl David Anderson (New York, 1905. szeptember 3. – San Marino, Kalifornia, 1991. január 11.) Nobel-díjas amerikai kísérleti fizikus. Felfedezte a pozitront, az elektron antirészecskéjét a kozmikus sugárzásban, mely felfedezéséért 1936-ban Nobel-díjjal tüntették ki.
1991. január 11. (85 évesen)[1][2][3][8][4]
John H. Francis Polytechnic High School
American Academy of Arts and Sciences tiszteleti tagja
Forest Lawn Memorial Park
A Wikimédia Commons tartalmaz Carl David Anderson témájú médiaállományokat.
Anderson mezonok után kutat 1937-ben
New Yorkban született svéd emigráns fiaként. Kaliforniában a California Institute of Technology-n tanult fizikát és mérnöki tudományokat (BS 1927; PhD 1930). Robert Millikan vezetése alatt kezdte el a kozmikus sugárzás vizsgálatát, mely kutatás közben felfedezte a pozitron nyomát a ködkamra-felvételeken, felfedezve ezzel a Paul Dirac által megjósolt részecskét. A felfedezést 1932-ben jelentette meg, majd többen megerősítették. Anderson a földön is előállított pozitronokat a következőképp: tórium-karbidból (ThC'') származó gamma-sugárzást bocsátott más anyagokra, elektron-pozitron párkeltést hozva létre, ezzel megmutatva, hogy az elektron és pozitron egymás antirészecskéi. Ezért a munkájáért 1936-ban fizikai Nobel-díjat kapott a kozmikus sugárzást 1912-ben felfedező bécsi Victor Hess-szel együtt.
Szintén 1936-ban Anderson az első doktoranduszával, Seth Neddermeyerrel felfedezte a müont (vagy „mű-mezont” ahogy sokáig nevezték), a rövid élettartamú, az elektronnál 207-szer nehezebb részecskét. Anderson és Neddermeyer eleinte azt hitték, hogy a Jukava Hideki által az erős kölcsönhatás elméletében feltételezett részecskét, a pion találták meg. Amikor világossá vált, hogy az Anderson által felfedezett részecske nem a pion, Isidor Isaac Rabi elméleti fizikus, miközben végiggondolta, miképp illeszkedik az új részecske a részecskefizika szerkezetébe, ez kérdezte: „Ezt meg ki rendelte?”. A müon volt az egyik első a szubatomi részecskék hosszú listáján, melyeket jó ideig nem tudtak megfelelően osztályozni. Willis Lamb hallotta valahol a következő humoros kijelentést: „az új részecskék felfedezőit Nobel-díjjal szokták jutalmazni, de ezeket a felfedezéseket jelenleg 10 000 dollár büntetéssel kellene sújtani.”
Carl Anderson egész szakmai pályafutását a California Institute of Technology-n töltötte. A második világháború alatt a rakétatechnika terén végzett kutatásokat. 1991-ben halt meg és Los Angelesben temették el.
C.D. Anderson, "The Positive Electron", Phys. Rev. 43, 491 (1933)
↑ a b Francia Nemzeti Könyvtár: BnF források (francia nyelven). (Hozzáférés: 2015. október 10.)
↑ a b SNAC (angol nyelven). (Hozzáférés: 2017. október 9.)
↑ a b Find a Grave (angol nyelven). (Hozzáférés: 2017. október 9.)
↑ a b Brockhaus (német nyelven). (Hozzáférés: 2017. október 9.)
↑ Gran Enciclopèdia Catalana (katalán nyelven)
↑ Nagy szovjet enciklopédia (1969–1978), AHдepcoH Kapл ДeйBид, 2015. szeptember 28.
↑ a b http://www.britannica.com/EBchecked/topic/23589/Carl-David-Anderson
↑ a b http://www.nndb.com/people/733/000099436/
Carl David Anderson (angol nyelven). nobel-winners.com. (Hozzáférés: 2012. augusztus 2.)
Carl David Anderson (angol nyelven). nobelprize.org. (Hozzáférés: 2012. augusztus 2.)
Carl David Anderson (magyar nyelven). História - Tudósnaptár. (Hozzáférés: 2012. augusztus 2.)
A lap eredeti címe: „https://hu.wikipedia.org/w/index.php?title=Carl_David_Anderson&oldid=22713672”
Utoljára szerkesztve 2020. június 5., 15:43-kor
A lap utolsó módosítása: 2020. június 5., 15:43
A lap szövege CC BY-SA 3.0 alatt érhető el, ha nincs külön jelölve.